ApstiprinātS
Daugavpils pilsētas domes iepirkuma komisijas
2017.gada 20.februāra sēdē, prot.Nr.3

**Atklāta konkursa**

**“DAUGAVPILS PILSĒTAS PAŠVALDĪBAS IELU PĀRBŪVE”**

identifikācijas numurs DPD 2017/9

**Atbildes uz pretendentu jautājumiem Nr.2**

 Daugavpils pilsētas domes iepirkuma komisija 2017.gada 20.februāra sēdē (prot.Nr.3) ir izskatījusi pretendenta uzdotos jautājumus konkursa Nolikuma tehniskās specifikācijas sakarā, un sniedz šādas atbildes:

1. **1. Jautājums:** Atbilstoši tehniskās specifikācijas 3.daļas 3.2.punktam ir paredzēta “Salturīgās kārtas no drenējošas smilts ieklāšana un blīvēšana brauktuves paplašinājuma robežās h=0.15m”. Atbilstoši būvprojekta rasējumam Nr.GT-04 ir paredzēta “Salturīgās kārtas no drenējošas smilts ieklāšana un blīvēšana brauktuves paplašinājuma robežās h=0.3m”. Lūdzam precizēt salturīgās kārtas biezumu un tehniskās specifikācijas 3.daļas 3.2.punkta darba nosaukumu.

***Atbilde uz 1.Jautājumu:*** *Konkursa 2.Pielikuma 3.DAĻAS tehniskās specifikācijas 3.2. punktā ir kļūda – tur ir paredzēts “Salturīgās kārtas no drenējošas smilts ieklāšana un blīvēšana brauktuves paplašinājuma robežās h=0.30m”. Konkursa dokumentācijā tiks izdarīti attiecīgi grozījumi.*

1. **2. Jautājums:** 8.daļas 4.7.punktā darba nosaukums “Ūdens novadīšana no ceļa” - 1 kompl., lūdzam norādīt, kādi darbi ietilpst norādītajā komplektā.

***Atbilde uz 2.Jautājumu:*** *Konkursa 2.Pielikuma 8.DAĻAS tehniskās specifikācijas 4.7.punktā ar darba nosaukumu „Ūdens novadīšana no ceļa” – 1 kompl., ir kļūda pozīcijā – šī pozīcija ieviesusies drukas kļūdas dēļ un tiks svītrota.*

1. **3. Jautājums:** Atbilstoši 11 .daļas būvprojekta rasējumam Nr.CD-2-1-2 ir paredzēta KSS “Ruģeli” sūkņu stacijas tvertnes augstuma regulēšana un ventilācijas pārbūve saskaņā ar rasējumu DOP-3. Būvprojektā DOP-3 nav iekļauts. Lūdzam pievienot DOP-3 lapu.

***Atbilde uz 3.Jautājumu:*** *Grozījumu ietvaros konkursa dokumentācijai 11.DAĻĀ tiks pievienoti rasējumi**DOP-2 un DOP-3.*

1. **4. Jautājums:** Atbilstoši tehniskās specifikācijas 12.daļas 1.kārtas 3.2.punktam ir paredzēts veicamo darbu apjoms “Nesaistītu minerālmateriālu 0/45 būvniecība līdz 15 cm biezumā (N-III klase)” - 6672 m3, 2.kārtas 3.2 punktam - 3493 m3. Aprēķinot darbu apjomu izmantojot būvprojekta rasējumus Nr.CD-1, CD-3-3, konstatējam, ka tie nesakrīt. Lūdzam precizēt tehniskās specifikācijas 12.daļas l. un 2.kārtas 3.2.punktu darbu apjomus.

***Atbilde uz 4.Jautājumu:*** *Konkursa 2.Pielikuma 12.DAĻAS 1. un 2.kārtas 3.2.punktam, veicamo darbu apjomos ir kļūdaini norādīta mērvienībā – jābūt nevis “m3”, bet “m2”. Konkursa dokumentācijā tiks izdarīti attiecīgi grozījumi.*

Iepirkuma komisijas priekšsēdētāja J.Kornutjaka